મુંબઇના અંધેરી વેસ્ટમાં રહેનાર હામિદ નેહાલ અંસારી 2012માં પોતાની પ્રેમિકાને મળવા માટે અફઘાનિસ્તાનની બોર્ડરથી પાકિસ્તાન પહોંચ્યો હતો. તેના ગાયબ થયા બદ તેના માતા-પિતાએ પોતાના પુત્રને શોધવામાં કોઇ કસર છોડી નહી, પરંતુ તે મળ્યો નહી. માતા ફૌજિયાએ આ મુદ્દે મહારાષ્ટ્રના તત્કાલીન સીએમ પૃથ્વીરાજ ચૌહાણ પાસે મદદની અપીલ કરી. પછી તેમને એક એક્ટિવિસ્ટ ગ્રુપે જણાવ્યું કે તેમનો પુત્ર પાકિસ્તાનની જેલમાં બંધ છે. ત્યારબાદ તેના પિતા નેહાલ અંસારીએ કહ્યું હતું કે અમારા માટે રાહતના સમાચાર છે કે તે જીવતો છે.